open-index/open-wikipedia-markdown huggingface dataset:
.sk

**.sk** er Slovakias nasjonale toppnivådomene (ccTLD) for Internett. Det administreres av  SK-NIC a.s.. Registrering er tillatt kun for slovakiske personer, selskaper eller organisasjoner.

Det tidligere Tsjekkoslovakia brukte domenet .cs før delingen i 1993.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .sk whois informasjon 
* Registreringsnettsted for .sc domenet (kun på slovakisk)
La Barceloneta

**La Barceloneta** er en bydel ved kysten i distriktet Ciutat Vella i Barcelona. Den ble konstruert i 1753, og ble planlagt av ingeniøren Pròsper de Verboom, for å gi et sted å bo til de innbyggerne fra bydelen la Ribera som hadde mista boligene sine etter at kong Felipe V hadde revet dem for å bygge Ciutadella.

Bydelen har form som en trekant, og grenser til strendene og havet, Moll d'Espanya i Port Vell og bydelen la Ribera. På 1800-tallet hadde Barceloneta en stor industriell utvikling, men fabrikkene er der ikke lenger i dag.

Barcelonetas innbyggertall var i 2005 på 15 428.
Barry Kader

**Barry Kader** (født 1986) er en ivoriansk tidligere fotballspiller som har spilt midtbane for bl.a. Sogndal og Vard.

Han spilte for Stella Abidjan og Africa Sports før han signerte for Sogndal i mars 2006 etter først å ha prøvespilt for klubben på treningsleir i La Manga, som et ledd i Sogndals Afrika–prosjekt i regi av talentspeideren Trond Fylling. I februar samme år var Kader også på prøvespill i Rosenborg. Han var på denne tiden kaptein på s U21-landslag.
I Sogndal ble han lagkamerat med landsmennene Constant Djakpa og Ahyee Aye Elvis, til tross for at det kun var tillatt med maksimalt to spillere fra utenfor EØS.. 

Kader spilte sin første kamp for Sogndal måneden etter signering og fikk gult kort. I januar 2007 planla Kader og Djakpa prøvespill i Romania. Det ble det imidlertid ikke noe av, så Kader forble i Sogndal også i 2007 og 2008. I mai 2009 prøvespilte han i Frankrike uten tillatelse, og det ble brudd mellom ham og agenten Trond Fylling. Da Kader returnerte etter tre måneder, ble han nektet å trene med klubben. Han forlot derfor bygda i september 2009.  I mars året etter var han på nytt på treningsleir på La Manga med Sogndal, og ble enig med klubben om en ettårs-kontrakt. I juni dette året hadde han to praktscoringer i løpet av ett minutt da Sogndal slo  ut av cupen med 3-1. Etter spill også i 2011-sesongen, da Sogndal spilte i Eliteserien, ble ikke kontrakten fornyet.  

Vinteren 2011–2012 spilte Kader fem kamper for den rumenske klubben CS Turnu Severin. I mars 2012 ble det kjent at han hadde flyttet til Haugesund for å spille for Vard, som nettopp hadde rykket opp i Adeccoligaen. Hans venn og landsmann Ahyee Aye Elvis spilte også for klubben.

Kader la fotballskoene på hylla etter én sesong i Vard.

## Referanser

## Eksterne lenker
* 
* 
* Sogndal Fotball – Spillerens profil
.sl

**.sl** er Sierra Leones nasjonale toppnivådomene (ccTLD) for Internett.

Per 1. mai 2007 gir adressen til det offisielle registreringsnettstedet som er listet i IANA WHOIS for denne TLDen en «404 Not Found» feilmelding.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .sl whois informasjon 
* Registreringsnettsted for .sl domenet (under oppbygging)
Bjørn Hansen (trener)

**Bjørn Hansen** (1939–2018) var en norsk fotballtrener. Han var assistent- og hovedtrener i  og i . Han spilte aldri selv for Rosenborg, men ble ansatt som hovedtrener i 1984 etter å ha trent . I 2008 ble han ansatt som trenerkonsulent i .

## Idrettskarriere
### Fotballspiller
Bjørn Hansen var fotballspiller i Fotballklubben Kvik, Oppdal IL og Sandefjord Ballklubb.

### Fotballtrener
Hansen var assistenttrener for , trener for Flatås, G15-landslaget, G16-landslaget, G17-landslaget, G18-landslaget, G19-landslaget, Kvik, Oppdal, Stjørdals-Blink, Strindheim Fotball, U21-landslaget og Rosenborg. Han vant syv serie- og tre cupgull med RBK som assistenttrener.

## Referanser


## Eksterne lenker
*  Bjørn Hansen – RBKweb
Sarrià-Sant Gervasi

**Sarrià-Sant Gervasi** er et distrikt i den katalanske byen Barcelona. Det ligger vest i byen, og store deler av distriktet utgjøres av fjellkjeden Collserola. Byens høyeste punkt, fjellet Tibidabo (512 moh.), befinner seg dermed i dette distriktet. Sarrià-Sant Gervasi grenser til distriktene Horta-Guinardó, Gràcia, Eixample, Les Corts og kommunene Sant Just Desvern, Sant Feliu de Llobregat, Molins de Rei og Sant Cugat del Vallès.

Distriktet er et av de dyreste områdene å bo i Barcelona.

## Bydeler
Sarrià-Sant Gervasi er delt inn i seks bydeler (*barris*):
*Vallvidrera, el Tibidabo i Les Planes
*Sarrià
*Les Tres Torres
*Sant Gervasi - La Bonanova
*Sant Gervasi - Galvany
*El Putxet i el Farró
Kjøpmannsgård

**Kjøpmannsgård** er en eiendomstype fra gamle byer, med bygninger tilpasset allsidig handelsvirksomhet, samt andre økonomibygninger. 

Selve kjøpmannsgården er oftest en prektig bygning, preget av tidens stilidealer, og med lokaler ut over hva en familie trenger. Representasjonslokaler er en viktig del av kjøpmannsgården. 

Lagerlokaler for kjøpmannsvarer og handel er en viktig del av kjøpmannsgården. 

De fleste norske byer var kystbyer, og kjøpmannsgårdene lå oftest i kvartalene ned mot sjøen, fordi sjøen var det viktigste transportvei. Ofte lå eiendommene slik at strandlinja ble utnyttet mest mulig effektivt. Sjøbodene lå tett i tett mot sjøen. Bak dem var det andre bygninger man trengte, og mot gaten høyere opp lå selve kjøpmannsgårdene.
Jonas Øglends plass

**Jonas Øglends plass** (også **Øglændsparken**) er en plass og park i Sandnes sentrum. Kvartalet ble gitt som gave til byen av firmaet Jonas Øglænd AS i 1939, men ble først opparbeidet til park etter annen verdenskrig. Plassen er oppkalt etter firmaets grunnlegger, Jonas Øglænd, som døde i 1931. Kvartalet ligger vest for Huset Vårt, Øglænds tidligere sykkelfabrikk.
Henrik Furebotn

**Henrik Luggenes Furebotn** (født 11. februar 1986) er en norsk tidligere fotballspiller. 

Furebotn har tidligere spilt for Sandnes Ulf i eliteserien og Årdal Fotballklubb i 2. divisjon, men gikk til Sogndal i 2006–sesongen etter å ha prøvespilt en periode. Han har også flere aldersbestemte ungdomslandskamper, sist for U21–landslaget til Norge. I 2004 var den 18–årige Furebotn aktuell for flere markante norske storklubber, som blant annet Brann, men han valgte til slutt Sogndal. Han kom til Sandnes Ulf før 2013 sesongen, hvor han har skrevet under på en toårskontrakt. I 2015 signerte han en toårskontrakt med Bodø/Glimt.

## Spillerens statistikk

## Referanser


## Eksterne lenker
* 
* 
* Sogndal Fotball – Spillerens profil
Svanholmen

**Svanholmen** er en gate i Sandnes (5–7, 8, 11–23) og Stavanger (1–3, 2–4). Gaten er 1,1 km lang og strekker seg fra Forusbeen på Forus/Godeset i Stavanger i nord, til Vassbotnen på Stokka i Sandnes i sør. Gaten ble anlagt rundt 1990 ved utbygging av næringsområder og har navn etter gården næringsområdet og gaten er bygget på.

Gårdsbruket tok navn fra en holme i den nå tørrlagte innsjøen Stokkavatnet, i matrikkelgården Stokka i Høiland (nå Sandnes). Holmen ble egentlig kalt Stokkaholmen eller bare Stokkholm, men gårdseieren registrerte gårdsnavnet Svanholm etter protester fra Sverige mot forsøk på å registrere Stokkholm. Navnet ble valgt fordi svaner hadde tilhold på holmen om vintrene.

## Referanser
Koppholen (Sandnes)

**Koppholen** er en gate på Lura i Sandnes. Gaten er 1,1 kilometer lang og strekker seg fra Forusbeen i vest til Svanholmen i øst. Gaten ligger på industriområdet på Stokka i det tidligere Stokkavatnet og er en del av Forus Næringspark.

## Referanser
Forusbeen

**Forusbeen** er en gate i Stavanger (2–4, 10, 15–17, 20, 35, 50, 74, 80), Sandnes (200–210, 220–226, 248, 251, 330, 337, 390) og Sola (388, 410). Gaten starter i øst ved Gamle Forusvei på Forus øst i Stavanger, dreier sørover og inn i Sandnes kommune ved Forus flyplass, fortsetter sørover til Bærheim før den går vestover inn i Sola kommune og ender i kryss med fylkesvei 509 og 510. Gaten er 6,6&nbsp;km lang, hvorav 2,5&nbsp;km i Stavanger, 3,1&nbsp;km i Sandnes og 1&nbsp;km i Sola. Forusbeen er klassifisert som fylkesvei 443.

## Referanser
Vassbotnen (Sandnes)

**Vassbotnen** er en gate på Lura i Sandnes. Gaten går nordover fra Løwenstrasse ved Stokka til den møter Foruskanalen og følger den nordvestover til Svanholmen. Gaten er omtrent 860&nbsp;meter lang og huser kontorer og annen næring.
Moon Geun-young

**Moon Geun-young** (født 6. mai 1987 i Gwangju) er en sørkoreansk filmskuespiller.

## Filmografi
*1999 길 위에서 (On the Way) 
*2002 연애소설 (Lovers' Concerto) (som Ji-hwan's sister) 
*2003 장화·홍련 (A Tale of Two Sisters) (som Bae Su-yeon) 
*2004 어린 신부 (My Little Bride) (som Suh Boeun) 
*2005 댄서의 순정 (Innocent Steps) (som Jang Chae-ryn) 
*2006 사랑따윈 필요 없어 (Love Me Not) (som Ryu Min)

## Eksterne lenker
* 
* 
* Super Moon Geun Young Fansite (Engelsk)
Kinsey Institute for Research in Sex, Gender and Reproduction

**Kinsey Institute for Research in Sex, Gender and Reproduction** (**Kinsey Institute**) har som formål "to promote interdisciplinary research and scholarship in the fields of human sexuality, gender, and reproduction".

Instituttet ble grunnlagt som **Institute for Sex Research** ved Indiana University i 1947 av Alfred Kinsey, som da var entomolog og zoolog ved IU. Dets opprinnelige mål var å studere seksualitet og seksuell adferd hos mennesker.

I 1948 og 1953 publiserte instituttet to monografier om menneskelig seksualitet, generelt kjent som Kinsey Reports. Siden da har instituttet, rapportene og Kinsey vært kontroversielle, blant annet på grunn av informasjon som tyder på at materialet stammer fra styrte utvalg istedenfor randomiserte. Blant oppgavene til instituttet er å bevare grunnlagsmaterialet for Kinsey-rapportene og påfølgende publikasjoner og gjøre materialet tilgjengelig for ny forskning samtidig som personvernet opprettholdes.

## Se også

* Alfred Kinsey
* Sexologi

## Litteratur
* "*Peek – Photographs from the Kinsey Institute*" (ISBN 1-892041-35-9)

## Eksterne lenker
* Hjemmeside The Kinsey Institute
* Historikk
* The Kinsey Institute Sexuality Information Service for Students
Shujing

***Shujing*** (tradisjonell kinesisk: 書經, forenklet kinesisk: 书经, pinyin: *Shūjīng*, Wade-Giles: *Shu-ching*), eller ***Historieklassikeren***, er en samling av historiske dokumenter, som edikter og taler, som er knyttet til de eldste tider av Kinas historie. De kalles også ***Shàngshū*** (尚书, *Høyt ærede dokumenter*), eller i kortform ***Shū*** (书). Samlingen inngår som en av De fem klassikere.

## Sammensetning
Shujing består av 58 kapitler i åtte deler, hvorav 33, talt den nyere tekstutgave, anses som mest autentisk med opphav i De stridende rikers tid eller tidligere.

Det er overlevert to utgaver av verket.

Begge utgaver er bygd opp etter samme prinsipp: Etter kronologien for de fire første epoker av kinesisk historie.

Det anses allment den såkalt eldre tekst ble bevisst forfalsket på 300-tallet, men at de mest interessante og uforfalskede kapitlene er i den såkalte nyere teksten. Men også hva gjelder disse kapitlene har forskningen indikert at de er nedtegnet en del senere enn etter at de beskrevne hendelser fant sted.

De fleste kapitlene er i taleform, holdt av konger eller ministre. I allmenhet dreier det seg i alle kapitler om fem typer:

* Konsultasjoner (), der det dreier seg om dialoger mellom kongen og hans ledende embedsmenn.
* Instruksjoner (), høyere embedsmenns rådslag for kongen.
* Dekreter (), kongens utlegninger for hele folket. 
* Deklarasjoner (), kongelige taler på slagfeltet.
* Befalinger (), utnevnelser, tilerkjennelse av privilegier og lignende.

## Oversettelser til vestlige språk
* Séraphin Couvreur: 書經 *Chou King*. Texte chinois avec une double traduction en français et en latin, des annotations et un vocabulaire, Imprimerie de la Mission Catholique, Ho Kien fou, 1897. Faksimileutgave fra Cathasia, Paris/Leiden, 1950.
* James Legge : *The Chinese Classics, Vol. III : The Shoo King or The Book of Historical Documents*, Taipei: reprinted by SMC Publishing Inc., 1994, ISBN 957-638-040-5
* Bernhard Karlgren: «The Book of Documents», i: BMFEA 22 (1950), 1-81.
* Bernhard Karlgren: «Glosses on the Book of Documents I», i: BMFEA 20 (1948), 39-315.
* Bernhard Karlgren: «Glosses on the Book of Documents II», i: BMFEA 21 (1949), 63-206.

## Litteratur

* Michael Loewe (utg.): *Early Chinese Texts: A Bibliographical Guide.* Berkeley, California : The Society for the Study of Early China & the Institute of East Asian Studies, University of California, Berkeley, 1993 (Early China special monograph series ; no. 2), ISBN 1-55729-043-1
* Liao Mingchun: *A Preliminary Study on the Newly-unearthed Bamboo Inscriptions of the Chu Kingdom: An Investigation of the Materials from and about the Shangshu in the Guodian Chu Slips*. Taipei: Taiwan Guji Publishing Co., 2001. ISBN 957-0414-59-6.
Simula Research Laboratory

**Simula Research Laboratory AS** er et statlig eid, ideelt forsknings- og innovasjonsselskap i Oslo, etablert i 2001.  

Selskapet driver grunnleggende, langsiktig forskning innen informasjons- og kommunikasjonsteknologi, samarbeider med industri og offentlig sektor, og utdanner masterstudenter og postdoktorer i samarbeid med norske og internasjonale universiteter. 

Navnet viser til programmeringsspråket Simula.

## Forskning
Selskapet driver grunnleggende, langsiktig forskning innen:

Kommunikasjonssystemer, cybersikkerhet, beregningsvitenskap, programvareutvikling og kunstig intelligens.

Forskningen kombinerer teknologisk utvikling med anvendelser for industri og samfunn.

Simula er vertskap for flere nasjonale forskningssentre finansiert av Norges forskningsråd: Centre for Sustainable, Risk-Averse and Ethical AI (SURE-AI), Centre for Quantum Communication Networks and Applications (QCNA) og Norwegian Quantum Software Centre (NorQSoft).

Gjennom datterselskapet SimulaMet er Simula vertskap for Center for Resilient Networks and Applications (CRNA) og Senter for Effektiv Digitalisering av Offentlig Sektor (EDOS), finansiert av digitaliserings- og forvaltningsdepartementet.

I februar 2026 etablerte Simula Centre for AI Security and Safety.

Simula er vert for Experimental Infrastructure for Exploration of Exascale Computing (eX3).

## Innovasjon
Simula Innovation forvalter Simulas investeringsportefølje, som per 2024 omfatter 32 selskaper. Anvendt forskning skjer i forskningsgruppene, og konsulenttjenester tilbys gjennom avdelingen for anvendt kunstig intelligens (Applied AI).

## Store internasjonale samarbeid
Simula samarbeider med University of California, San Diego (UCSD) om utdanning av master- og ph.d.-studenter gjennom ulike programmer.

Simula har et langvarig samarbeid med Inria (French Institute for Research in Computer Science and Automation), og flere avdelinger er tilknyttet instituttet gjennom felles team.

Simula er partner i NORA (Norwegian Artificial Intelligence Research Consortium), et samarbeid for å styrke norsk forskning, utdanning og innovasjon innen kunstig intelligens og relaterte fagområder.

## Datterselskaper

* Simula UiB
* Simula Innovation AS
* Simula Metropolitan Center for Digital Engineering (SimulaMet)

## Referanser


## Eksterne lenker
* Simulas nettside
* A book published by Springer: ''Simula Research Laboratory - by thinking constantly about it'' 
* Simula Innovation
Nivellering (landmåling)

**Fastemerkenivellement** er målinger for å kunne bestemme høydefastmerker og andre fastmerker som skal bli brukt i selve detaljmålingen. Når man skal bestemme fastmerkene er det viktig at en starter og slutter i punkter med kjente høyder. Start- og endepunkt kan uten problem være det samme. Starter og slutter en i samme høyde kaller man det en sløyfe.

## Kilder
*
Panyu

**Panyu** (kinesisk: 番禺区; pinyin: *Pānyú*; kantonesisk jyutping: *Pun1 Jyu4*) er et distrikt i storbyen Guangzhou i Guangdong i Kina. Panyu var en egen by før den ble administrativt lagt inn under Guangzhou.  Navnet Panyu går tilbake til Qin Shi Huangs erobring av Guangdong, og var det gamle navnet på dagens Guangzhou. Distriktet dekker 661,87&nbsp;km².

## Historie

Det er kjent i det minste elleve spekulasjon er om navnets etymologi. Etableringen av byen fant sted i 214 f.Kr., og dermed er Panyu en av Kinas eldste byer. Den ble hovedstad for riket Nanyue i 204 f.Kr. Arkeologiske utgravninger viser at dette var et blomstrende handelssenter - her er funnet artefakter av sørøstasiatisk, indisk og afrikansk opprinnelse.  

Den 28. april 2005 ble bydistriktet Nansha (南沙) utskilt fra Panyu.

## Administrative enheter

## Kulturminner
I storkommunen Nancun ligger Yuyinhagen (余荫山房), i storkommunen Xinzao er to graver fra det sørlige Han-rikets tid (南汉二陵, *Nan Han er ling*) og i storkommunen Shilou ligger det gamle Lianhua Shan-steinbruddet, som alle er oppført på Folkerepublikken Kinas liste over kulturminner.

## Samferdsel

**Guangzhou sørbanegård** ligger i Shibi i bydistriktet Panyu, ca. 15 km sørøst for sentrum i Guangzhou. Jernbanestasjonen ble tatt i bruk i 2010 da høyhastighetsbanen Wuhan-Guangzhou ble satt i drift. I 2011 kom Guangzhou–Zhuhai Intercity Mass Rapid Transit i drift. I 2012 ble Wuhan-Guangzhou forlenget nordover til Beijing. Fra denne stasjonen betjenes også Guangzhou–Shenzhen–Hong Kong Express Rail Link.

## Referanser


## Eksterne lenker
* 
* Bilder fra Panyu, fra Vince K. Chan
* Panyu Travel Guide 
* 'Red Diamond', om Panyus diamantindustri, av Venkatesan Vembu, Daily News & Analysis, 11 March 2007
Japan Airlines

**Japan Airlines** (**JAL**) (日本航空株式会社 &ndash; *Nippon Kōkū Kabushiki-gaisha*) er Japans nest største flyselskap etter ANA. Selskapet ble grunnlagt i 1951 (som Japan Air Lines) og har hovedkvarter i Tokyo, Japan og har 18&nbsp;000 ansatte. Selskapet ble erklært konkurs 19. januar 2010, men fortsetter flygningene inntil videre.

Dets datterselskap er Japan Airlines International (日本航空インターナショナル &ndash; *Nippon Kōkū Intānashonaru*) og Japan Airlines Domestic (日本航空ジャパン &ndash; *Nippon Kōkū Japan*).

JAL eier også syv mindre flyselskaper som ett supplement til hovedflyselskapene:

*Hokkaido Air System
*JAL Express
*JALways
*J-Air
*Japan Air Commuter
*Japan Asia Airways
*Japan Transocean Air
*Ryukyu Air Commuter

## Destinasjoner
Japan Airlines' internasjonale destinasjoner:

**Asia**

Beijing, Tianjin, Dalian, Shanghai, Guangzhou, Hong Kong, Taipei, Hanoi, Ho Chi Minh, Bangkok, Kuala Lumpur, Singapore, Jakarta, Manila, Seoul, Guam, Doha, New Delhi, Bengaluru.

**Europa**

Helsinki, London, Paris, Frankfurt

**Nord-Amerika**

Boston, New York, Chicago, San Francisco, Dallas, Los Angeles, San Diego, Seattle, Vancouver, Honolulu, Kailua Kona

**Oseania**

Sydney, Melbourne

## Referanser


## Eksterne lenker
*
Maccabi Haifa FC

**Maccabi Haifa FC** (hebraisk: מועדון הכדורגל מכבי חיפה) er en israelsk fotballklubb som ble stiftet i 1913, og som er Haifas fremste fotballag.

## Kjente spillere som tidligere har spilt for klubben

## Referanser


## Eksterne lenker
* 
* Klubbens offisielle nettsider
Pietro Canevari

**Pietro Canevari** eller **Nie Shizong** (født 1596 i Genova i Italia, død 1675 i Nanchang i Kina) var en katolsk kinamisjonær tilhørende jesuittordenen. 

Han var oppvokst i Milano. Han trådte inn i jesuittordenen i Roma i 1622 og ble sendt til Kina i 1629. Der virket han et stort antall steder; i Hangzhou, Kaifeng, Quanzhou i Fujian og i Nanchang i Jiangxi. Under forfølgelsene i 1665 ble han først ført til Beijing og deretter ført i eksil til Kanton i 1666. I 1671 ble det mulig for ham å vende tilbake til Nanchang.  

## Se også
* Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Menara internasjonale lufthavn

**Menara internasjonale lufthavn** (arabisk: مَطَار مَرَاكُش المَنَارَة , *maṭār marākushᵘ l-manāra*) (IATA: **RAK**, ICAO: **GMMX**) er en internasjonal flyplass i Marrakech i Marokko. Flyplassen er forholdsvis liten, men rullebanen har kapasitet til å betjene fly som Boeing 747.

## Ruter og selskaper

## Referanser


## Eksterne lenker
* Menara internasjonale lufthavns hjemmeside  
*
Fjellheim bibelskole

**Fjellheim bibelskole** er Norsk Luthersk Misjonssambands bibelskole i Tromsø. Bibelskolen ble startet opp i 1980, og har siden da byttet lokaler to ganger. Nå ligger skolen på Bjerkaker.

## Rektorer

* Stephen Mayes fra høst 2022
* Morten Nord-Varhaug fra høst 2019 til vår 2022
* Invald André Kårbø fra høst 2017 til vår 2019
*Thor Fremmegård fra ? til vår 2017

## Referanser


## Eksterne lenker
* 
*
Marrakech

**Marrakech**, eller **Marrakesh**, (arabisk: ****) er en by sørvest i Marokko, ved foten av Atlasfjellene. Byen har 1&nbsp;030&nbsp;000&nbsp;innbyggere (2006), og er provinshovedstad i Marrakech-Tensift-Al Haouz-regionen. Navnet *Marrakech* er amzigh (sannsynligvis *mur n akuch*), og betyr «Guds land». 

Marrakech er Marokkos fjerde største by, etter Casablanca, Rabat og Fez. Byen har Marokkos største tradisjonelle marked (souk) og det store torget Djemaa el Fna skal være det travleste i Afrika. I likhet med mange andre marokkanske byer, har Marrakech en gamleby, *[[Medina (bydel)|medina]]*, tilknyttet den moderne bydelen Gueliz.

Marrakech ble grunnlagt av almoravidenes fyrste Abu-Bakr Ibn-Umar i 1070&ndash;1072, for å avløse Aghmat som hovedstad. Gjennom århundrene har byen vært hovedstad og senter for handel, fyrster, imamer og vitenskapsmenn. 

Byen har jernbaneforbindelse til Casablanca. Sørvest for Gueliz ligger den internasjonale flyplassen Menara. 

I 1985 ble medinaen i Marrakech oppført på UNESCOs verdensarvliste. Begrunnelsen var gamlebyens store antall bygninger og anlegg fra dens historiske gullalder. Blant byens kulturhistoriske bygninger og severdigheter som ga grunnlag for verdensarvstatus kan nevnes Saadi-dynastiets mausoleum, Koutoubia-moskéen og Bin Yousuf-madrassaen. I tillegg er der flere andre moskéer, madrassaer, zaouiaer (religiøse skoler, nokså tilsvarende madrassaer), synagoger, Shrob ou shouf-fontenen, Almoravide-koubbaen fra 1117, gravene til byens syv hellige menn, El Badi-palasset, Bahia-palasset, garveriene, markedsbodene, bymuren og byportene. 

Blant byens nyere severdigheter er Majorelle-hagen som ble påbegynt av den franske maleren Jacques Majorelle i 1924. 

## Referanser


## Eksterne lenker
*
Holbergs gate

**Holbergs gate** er et vanlig gatenavn i flere norske byer. Se blant annet:
*Holbergs gate (Kristiansand)
*Holbergs gate (Oslo)
*Holbergs gate (Porsgrunn)
*Holbergs gate (Sandnes)
*Holbergs gate (Skien)
*Holbergs gate (Stavanger)
*Holbergs gate (Trondheim)
Þjóðvaki

**Þjóðvaki** (norsk: «Folkebevegelsen» eller «Landet våkner») var et populistisk venstreparti på Island, som ble etablert i 1994 av utbrytere fra det sosialdemokratiske Alþýðuflokkurinn, blant andre Jóhanna Sigurðardóttir som en respons på at hun tapte partiledervalget i Alþýðuflokkurinn. I alltingsvalget 1995 fikk partiet en oppslutning på 7,2 prosent og fire representanter. 

I 1998 gikk partiet inn i det nye partiet Samfylkingin (*Sosialdemokratene*) sammen med Alþýðuflokkurinn, Samtök um kvennalista og Alþýðubandalagið (*Folkealliansen*).

## Se også
*Politiske partier på Island
Abkhasia

**Abkhasia** er en *[[de facto]]* selvstendig republikk innenfor grensene til Georgia. Landet ligger ved østkysten av Svartehavet og grenser til Russland i nord. Russland har anerkjent selvstyret til Abkhasia, men det har vært regnet som en autonom republikk av Georgia (georgisk აფხაზეთის ავტონომიური რესპუბლიკა, abkhasisk: Аҧснытәи Автономтәи Республика) med Sukhumi som hovedstad. Foruten Russland er Abkhasia i dag anerkjent av Nicaragua, Venezuela, Nauru, Syria, Sør-Ossetia og Transnistria, hvorav de to siste ikke er internasjonalt anerkjente stater.

En løsrivningsbevegelse av etniske abkhasere krevde selvstendighet fra Georgia i 1992 og dette utløste den georgisk-abkhasiske konflikten fra 1992 til 1993, der den georgiske hæren måtte se seg slått. Dette førte videre til masseutflytting av georgiere fra Abkhasia. Til tross for våpenhvile i 1994 og fredsbevarende FN-styrker i området (UNOMIG) inntil 2009, kom man ikke fram til noen løsning på konflikten, og området er fortsatt delt mellom de to rivaliserende styresmaktene. Over 83&nbsp;% av området er kontrollert av den russiskstøttede separatistregjeringen i Sukhumi, mens resten er styrt av representanter av en *[[de jure]]*-regjering i Abkhasia, det eneste organet som er internasjonalt anerkjent som styresmakt i Abkhasia. De holder til i Kodoridalen, som er under Georgias kontroll.

## Naturgeografi

: *Utdypende artikkel: [[Abkhasias geografi]]*

Abkhasia dekker et areal på omtrent 8&nbsp;600 km² i de vestlige områdene av Georgia. Kaukasusfjellene ligger i nord og nordøst langs grensen mellom Abkhasia og Russland. I øst og sørøst ligger den georgiske regionen Samegrelo-Zemo Svaneti; og i sør og sørøst Svartehavet.

Abkhasia er svært fjellkledd, og Store Kaukasus, med enkelte andre fjellkjeder som utstikkere, dominerer store deler av området med dype daler i mellom. De høyeste toppene i Abkhasia ligger i nordøst, og flere strekker seg over 4&nbsp;000 meter. Den komplekse topografien gjør at store deler av naturen i Abkhasia er urørt, og bare kystområdene og dalene er dyrket, der det produseres te, tobakk, vin og frukt.

Mange elver med utspring i Kaukasusfjellene renner gjennom Abkhasia. De største elvene er Kodori, Bzyb, Ghalidzga og Gumista. Elva Psou fungerer som en grense mellom regionen og Russland, mens elven Inguri er grense mellom Abkhasia og resten av Georgia – sistnevnte elv utbygd med den enorme Inguri-demningen på 4.500 MW. Det finnes flere innsjøer i området, og Ritsa er den mest kjente av disse.

### Klima

Siden Abkhasia ligger ved Svartehavet og blir beskyttet mot nord- og østavind fra Kaukasusfjellene, er klimaet svært mildt. Kystområdene har et subtropisk klima med en årlig normaltemperatur på 15&nbsp;ºC. Klimaet blir gradvis kaldere med høyden. Abkhasia får relativt mye nedbør og varierer fra 1&nbsp;100 til 1&nbsp;500 mm langs kysten til 1&nbsp;700 til 3&nbsp;500 mm i de høyere fjellområdene.

## Fotnoter

## Referanser


## Eksterne lenker
* 
* President of the Republic of Abkhazia. Offisiell side
Bibelskole

**Bibelskole** er en skole eller et undervisningstilbud som særlig konsentrerer seg om å lese og tolke Bibelen og som utdanner kristen ungdom til frivillig menighetsarbeid og misjonsvirksomhet. 

Bibelskolene tar sikte på modning og åndelig vekst hos elevene gjennom teologiske diskusjoner og studier av bibeltekstene. Varighet og omfang varierer fra enkeltsammenkomster og studiesirkler over noen uker til fulltids dagstudier over ett eller flere år. Skolene drives av ulike kristne trossamfunn og organisasjoner, deriblant flere frikirkelige menigheter. 

Noen bibelskoler er internatskoler og kombinerer kristendom og bibelkunnskap med andre fag som media, musikk, dans, idrett og friluftsliv. Noen bibelskoler utdanner elevene til predikanter, menighetssekretærer, misjonærer og emissærer, det vil si forkynnere som blir sendt ut av frivillige kristne organisasjoner. 

## Bibelskoler i Norge
Det er en mengde bibelskoler i Norge og andre land. Ansgarskolen i Kristiansand, som omfatter Ansgar Teologiske Høgskole og Ansgar Bibelskole og er den største frikirkelige teologiske skolen i Norge, ble grunnlagt i 1913. Den eies av Misjonskirken Norge. 

Normisjon, som ble dannet i 2001 da Det norske lutherske Indremisjonsselskap, Langesundsfjordens indremisjonsselskap og Den norske Santalmisjon slo seg sammen, eier og driver 15 kristne folkehøyskoler og tre bibelskoler i Norge. Deres bibelskoler ligger i Trondheim (Gå Ut Senteret), i Grimstad (Bibelskolen i Grimstad) og i Stavanger (Acta Bibelskole). Norsk Luthersk Misjonssamband eier de to bibelskolene  Fjellheim Bibelskole i Tromsø og Bibelskolen Fjellhaug i Oslo, grunnlagt i 1914. Indremisjonsforbundet eier Bildøy Bibelskole på Sotra utenfor Bergen.

Ellers driver Levende Ord, Kristkirken og Kristent fellesskap hver sin skole i Bergen og Oslo Kristne Senter og Filadelfiamenigheten hver sin i Oslo. Det er finnes også to bibelskoler drevet av Syvendedagsadventister, European Bible School i Hokksund og Mattesonskolen på Mysen. Norsk Luthersk Lekmannsmisjon driver Bibelskolen på Fossnes i Stokke i Vestfold. I Trondheim driver Betel Pinsemenighet bit - Bibelskolen i Trondheim

## Se også
*Teologisk seminar
Store Kaukasus

**Store Kaukasus** (russisk Большой Кавказ, aserbajdsjansk Böyük Qafqaz Dağları, georgisk დიდი კავკასიონი) er den største fjellkjeden i Kaukasusfjellene. 

Den strekker seg om lag 1&nbsp;200 kilometer fra vest til øst, og litt sørover, mellom Tamanhalvøya i Svartehavet, i nærheten av Sotsji til Abseronhalvøya i Kaspihavet, i nærheten av Baku.

Fjellkjeden blir hovedsakelig delt i tre deler: 
***Vest-Kaukasus**, fra Svartehavet til fjellet Elbrus
***Sentral-Kaukasus**, fra Elbrus til fjellet Kazbek
***Aust-Kaukasus**, fra Kazbek til Kaspihavet

Grensen mellom Russland i nord og Georgia og Aserbajdsjan i sør går langs nesten hele fjellkjeden.

## Fjelltopper
*Elbrus (5&nbsp;642 m, ) det høyeste fjellet i Europa om man regner området som europeisk. 
*Dykh-Tau (5&nbsp;205 m, )
*Sjkhara (5&nbsp;200 m, )
*Kazbek (5&nbsp;047 m, )
*Gistola (4&nbsp;859 m, )
*Tebulosmta (4&nbsp;493 m, )
*Bazardüzü (4&nbsp;485 m, )
*Diklosmta (4&nbsp;285 m, )
*Babadag (3&nbsp;629 m, )

## Fjelloverganger
*Marukhis Ugheltekhili ()
*Pereval Klukhorskij (2786 m, )
*Mamisonpasset (2820 m,)
*Ivris Ugheltekhili (2379 m,)
*Dübrarpasset (2209 m,)

## Eksterne lenker
*
.mu

**.mu** er Mauritius nasjonale toppnivådomene (ccTLD) for Internett. Det administreres av  Mauritius Network Information Centre (MUNIC), og registreringer behandles via akkrediterte registrarer. 

## Markedsføring
Enkelte registrarer markedsfører *.mu*-domenet som et domene for musikk og museer.

Det finnes også en gratistjeneste som tilbyr tredjenivå *.mu* domener, under navnet MusicNIC. De opptar 97 andrenivå domener, inkludert *.eu.mu*, *.fr.mu*, *.uk.mu* og gis bort gratis som URL-omdirigeringer.

## Redelegering
*.mu* er for tiden i gang med å bli redelegert fra sin nåværende sponsororganisasjon Internet Direct Ltd. til Mauritius' myndigheter for informasjons- og kommunikasjonsteknologi (ICTA). Redelegeringen til det nye *.mu*-registreringsenheten forventes å være fullført innen utgangen av 2007.

## Registrering
Registrering kan gjøres direkte på andre nivå, eller på tredje nivå under diverse kategorier på andre nivå. En del overlapping finnes, for eksempel så  eksisterer både *.com.mu* og *.co.mu*.
* **.com.mu** – Kommersielle selskaper
* **.net.mu** – Nettverksselskaper
* **.org.mu** – Non-profit organisasjoner
* **.gov.mu** – Regjeringen
* **.ac.mu** – Akademiske institusjoner
* **.co.mu** – Kommersielle selskaper (Ikke lenger tilgjengelig for nye registreringer hos de fleste registrarer)
* **.or.mu** – Non-profit organisasjoner (Ikke lenger tilgjengelig for nye registreringer hos de fleste registrarer)

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .mu whois informasjon 
* Mauritius Network Information Centre
* Liste over .mu akkrediterte registrarer
* MusicNIC gratis URL-omdirigeringstjeneste
Aérospatiale CM 170 Magister

**Aérospatiale CM 170 Magister** er et fransk treningsfly, opprinnelig produsert av Fouga. Prototypen fløy første gang 23. juli 1952, og når serieproduserte eksemplarer ble operative i Armée de l'air i 1956 var CM 170 verdens første operative jetdrevne treningsfly. Flyet ble produsert både i Frankrike, og under lisens i Tyskland, Finland og Israel.

## Spesifikasjoner

## Eksterne lenker
* Fouga CM-170 Magister
Heckler & Koch MSG90

**Militärisches Scharfschützengewehr 90** (**MSG90**) (*militært skarpskyttergevær*) er et halvautomatisk skarpskyttergevær fra tyske Heckler & Koch beregnet for militære. Gjennom utnyttelse av frittliggende, tungt løp og tofot regnes disse som svært presise våpen.

Geværet ble produsert første gang i 1990. Det ble utviklet som et rimeligere og lettere alternativ til PSG1, og bygger i motsetning til denne på mekanismen til G3 enn den sivile HK91. Effektiv rekkevidde er rundt 1000 meter.

## Brukerland
*  Tyskland
*  USA
*  Norge (brukes av KJK, MJK og FSK-HJK)
*  Italia
*  India
*  Indonesia
*  Malaysia
*  Sør-Korea

## Se også
Liste over skarpskyttergeværer

## Eksterne lenker
* MSG90 hos Heckler & Koch
Sukhumi

**Sukhumi** (abkhasisk: Аҟəа – *Aqwa*; georgisk: სოხუმი – *Sokhumi*, russisk: Сухуми – *Sukhumi*) er hovedstaden i Abkhasia, en *[[de facto]]* selvstendig republikk, som internasjonalt blir regnet som en autonom republikk i Georgia. Sukhumi har . Byen har en lang historie, og ble hardt rammet under den georgisk-abkhasiske konflikten tidlig i 1990-årene.

Sukhumi ligger i en vid bukt på østkysten av Svartehavet og er en havneby, et knutepunkt for jernbane og en ferieby. Byen er kjent for strendene, sanatoriumene, mineralkildene og det subtropiske klimaet. Sukhumi har flere små til mellomstore hoteller, som hovedsakelig tar i mot russiske turister. Byen har også botaniske hager opprettet i 1840.

I sovjettiden ble det avlet apekatter her. Fra 1945 til 1954 var elektronfysikklaboratoriet i byen involvert i Sovjetunionens utvikling av atomvåpen.

## Referanser


## Eksterne lenker
*
Landskapslov

**Landskapslover** var lokale lover fra middelalderen som gjaldt i et gitt geografisk område (landskap). Slike lovsamlinger fantes i alle de nordiske landene. I Norge var de gjeldende lov fram til Magnus Lagabøtes landslov fra 1274/76.  I Sverige var de gjeldende lov fram til kong Magnus Eriksons landslov (*landslag*) fra midten av 1300-tallet.

## Gulatingsloven
Gulatingslova er den eldste nordiske lovboka man kjenner. Det eldste bruddstykket av lova kan være skrevet ned om lag 1180.
 
## Vestgøtaloven
Den eldre Vestgøtaloven (Västgötalagen) er den eldste sammenhengende skrift/bok på det svenske språket fra ca. 1280.

## Danske landskapslover

Fra middelalderen kjennes fire danske landskapslover – Skånske Lov, Valdemars sjællandske Lov, Eriks sjællandske Lov
og Jyske Lov. Skånske Lov kan til en viss grad sies å være veiledende for det eldste danske skriftspråk, da den ble nedskrevet på et tidspunkt mellom 1202 og 1216. Jyske lov kom noen år senere. Om tilblivelsen av Sjællandske Lov
vet man ikke så mye. Det er derfor usikkert hvilken kong Erik og hvilken kong Valdemar det er som har gitt
navn til lovene.

*Skånske lov* er bevart i flere middelaldermanuskripter, hvorav et er spesielt interessant: Det kalles Codex Runicus og hele teksten er skrevet ved hjelp av runer.

## Eksterne lenker
* Gulatinget
* Jyske Lov – Det Kongelige Bibliotek
Mitsubishi MU-2

**Mitsubishi MU-2** er et japansk STOL passasjerfly/rekognoseringsfly. De fleste MU-2 er solgt til sivile operatører, men 53 fly er levert til de japanske selvforsvarsstyrkene. I sin sivile rolle er MU-2 utstyrt med trykk-kabin og sitteplasser til 7-9 passasjerer (MU-2B) eller 9-11 passasjerer i en strukket utgave (MU-2G). Japans hær bruker flyet som fotorekognoseringsfly (MU-2C og MU-2K) og luftforsvaret til søk- og redningsfly (MU-2S og MU-2J).

## Spesifikasjoner

## Eksterne lenker
* Mitsubishi MU-2
Kodoridalen

**Kodoridalen** (georgisk *კოდორის ხეობა*) er en elvedal i den selvstyrte republikken Abkhasia i Georgia, og fungerer som en grense mellom republikken og resten av Georgia. De øvre delene av dalen er det eneste området i Abkhasia som den sentrale georgiske regjeringen har kontroll over, og blir kalt *[[Øvre Abkhazia]]* (georgisk ზემო აფხაზეთი, *Zemo Abkhazeti*).

Kodoridalen ligger i de øvre områdene av elven Kodori på mellom 1&nbsp;300 til 3&nbsp;984 meter over havet, nordøst i Abkhasia. Med en høyde på mellom 1&nbsp;300 og 3&nbsp;984 meter dekker området over flere typer landskap. Klima er nesten alpint og fuktig. I løpet av et år kommer det normalt 1&nbsp;600 til over 2&nbsp;000 mm nedbør. Gjennomsnittstemperaturen varierer fra omtrent -3 ºC i januar til 14 ºC i juli. 

Flere landsbyer ligger oppover dalen, og de største er Sjkhara, Omarisjara, Zemo Azjara, Kvemo Azjara og Lata.

## Eksterne lenker
* Geografi i dalen
* UNOMIG i dalen
* Spenning mellom Georgia og Russland
Fjellhaug utdanningssenter

**Fjellhaug Utdanningssenter** er en samlebetegnelse for to skoler i Oslo tilknyttet Norsk Luthersk Misjonssamband: Fjellhaug internasjonale Høgskole og Bibelskolen Fjellhaug. De ligger samlet i Fjellhaug-området på Sinsen i Oslo. Skolen huser Misjonssambandets omfattende misjonsarkiver. Tilknyttet området er også Norsk Luthersk Misjonssambands hovedkontor, i tillegg til et studenthjem.

## Bibelskolen Fjellhaug
Er en ettårig bibelskole, og gir innføring i Bibelen og kristne verdier. Skolen tilbyr fire ulike linjevalg.

Hovedbygningen ble oppført i 1913 og restaurert i 1998.

## Referanser


## Eksterne lenker
*
British Antarctic Territorys flagg

**British Antarctic Territorys flagg** består av en hvit flaggduk der det britiske unionsflagget er plassert i kantonen og territoriets våpen i flaggdukens frie ende. Flagget ble først innført i 1963 og igjen bekreftet 21. april 1998. Det er i størrelsesforholdet 1:2.

Våpenmerket viser en fakkel, et symbol for forskning og opplysning. Skjoldet viser bølgelinjer, som skal representere havet. Skjoldholderne, en løve og en keiserpingvin, representerer henholdsvis Storbritannia og det antarktiske kontinentet. Hjelmtegnet viser Discovery, forskningsskipet som ble benyttet av oppdagere som Robert Falcon Scott og Ernest Shackleton. 

Flagget benyttes på britiske forskningsstasjoner i Antarktis og ved hovedkvarteret til British Antarctic Survey i Cambridge i England.

Skip tilhørende British Antarctic Survey benytter en såkalt *[[blue ensign]]* med British Antarctic Territory våpenskjold i flaggets frie ende. Dette flagget ble innført 30. mai 1969.

## Kommisjonærens flagg
Kommisjonæren er koloniens øverste myndighet og fører eget flagg etter samme modell som for guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. Flagget til kommisjonæren for British Antarctic Territory ble innført 21. april 1998.

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999

## Eksterne lenker
* British Antarctic Territory Flags Of The World
Mika

**Mika** har flere betydninger:
* Mika (profet), en gammeltestamentlig profet
:* Mikas bok, en av profetbøkene i den hebraiske bibelen
* Mika (sanger), artistnavnet til Michael Holbrook Penniman
* Mika (navn), et finsk mannsnavn og et japansk kvinnenavn
* FC Mika, et armensk fotballag
Dassault Étendard IV

**Dassault Étendard IV** er en fransk jagerbomber og rekognoseringsfly for bruk fra hangarskip. Étendard IV ble opprinnelig utviklet i forbindelse med et NATO-prospekt for en lett jagerbomber, men tapte konkurransen for Fiat G91.

Étendard IV ble i stedet videreutviklet for å imøtekomme et behov for en jagerbomber / rekognoseringsfly hos den franske marinen. Opprinnelig var det en hangarskip-basert variant av SEPECAT Jaguar, kalt *Jaguar M*, som var tiltenkt denne rollen, fram til denne planen ble kansellert av politiske årsaker.

Jagerbomberen **Étendard IVM** var den første varianten. Prototypen fløy første gang 21. mai 1958 og 69 fly ble produsert for den franske marinen, de første levert fra 18. januar 1962. Étendard IVM ble faset ut i juli 1991 og erstattet av Super Étendard.

Rekognoseringsvarianten **Étendard IVP** fløy første gang 19. november 1960, og i alt 21 fly ble produsert for den franske marinen. Alle flyene unntatt ett gikk igjennom en moderniseringsprosess i årene mellom 1989 og 1994 og fikk da betegnelsen **Étendard IVPM**. Flytypen ble faset ut i september 2000.

## Spesifikasjoner

## Eksterne lenker
* Dassault Etendard IV
Alpint klima

**Alpint klima**, eller **fjellklima**, er klimaet over tregrensen i et fjellområde. Klimaet blir kaldere med høyden som følge av den adiabatiske temperaturendringen. Den tørradiabatiske temperaturendringen med høyden er omtrent 10 ℃ per kilometer. Dermed vil man få omtrent samme temperaturendring om man flytter seg 100 m oppover et fjell, som når man flytter seg 80 km nærmere polene. Dette forholdet er derimot bare en grov tommelfingerregel fordi havet har en stor innvirkning på klimaet.

I Köppens klimaklassifisering havner det alpine klimaet inn under det arktiske klimaet, fordi ingen av månedene har en gjennomsnittstemperatur over 10 ºC. Otto Nordenskiöld laget derimot et alternativ til Köppens system som sa at den varmeste måneden måtte være minst 9 grader minus 10&nbsp;% av gjennomsnittstemperaturen i den kaldeste måneden. Om temperaturen i den kaldeste måneden er &minus;20 ℃, må den varmeste måneden være 11 ℃. Man kan da få små forskjeller på hvilke områder som havner innenfor det alpine klimaet.

Store deler av fjellområdene i Norge kommer inn under denne arktiske klimatypen.
Centre-du-Québec

**Centre-du-Québec** er en administrativ region, et fylke, i provinsen Québec i Canada. Regionen befinner seg sør for elva Saint-Laurent (Saint-Lawrence) på motsatt side av Trois-Rivières. Regionen består av 5 «regionkommuner», (MRC, municipalité regionale de comté) og 83 kommuner. 

## Eksterne lenker
* Portal for Centre-du-Québec
* Région touristique|Turistinformasjon fra Centre-du-Québec 
* Turistinformasjon
Grey Area

**Grey Area** var tidligere Hüsker Dü bassist Greg Nortons band.

## Historie
Grey Area ble startet etter at Colin Mansfield, Jo Jones og Greg Norton møttes på 1st Avenue i 1988. Bandets første konsert var på 7th Street Entry den 14. april, 1989. De spilte en coverversjon av The Beatles' «Taxman» (en referanse til siste frist til skattepapirene som måtte leveres neste dag). Grey Area ble fikk John Cleggs East Side Horns på flere av sine låter, inkludert ekstranummeret «Aboriginal» som også hadde synthesizer.

Bandet spilte de påfølgende årene på de fleste av Minneapolis' spillesteder i tillegg til å spille i Midtvesten og Sørstatene. Grey Area spilte inn to studioinnspillinger som aldri har blitt gitt ut offisielt.

Grey Area ble oppløst i 1991.

## Medlemmer
*Greg Norton (Hüsker Dü)
*Colin Mansfield (Fine Art)
*Jo Jones (Language Club, Loyal Subjects)

## Se også
*Hüsker Dü
Fuji T-1

**Fuji T-1** er et japansk treningsfly, og det første serieproduserte jetdrevne flyet utviklet i Japan. T-1 ble utviklet for det japanske flyvåpenet, og prototypen fløy første gang 19. januar 1958. Den første produksjonserien på 44 fly fikk betegnelsen **T-1A**, og ble utstyrt med en britisk Rolls-Royce Orpheus Mk 805 jetmotor. Den andre serien på 20 fly ble levert under betegnelsen **T-1B**, utstyrt med en Ishikawashima-Harima J3-IHI-3 med en ytelse på 11,8 kN. Senere fikk fly utstyrt med den kraftigere motoren J3-IHI-7, med en ytelse på 13,8 kN, betegnelsen **T-1C**. T-1 bar navnet **«Hatsutaka»** fra 1964, men man sluttet etter en stund å bruke dette. T-1 er nå erstattet av Kawasaki T-4 i det japanske flyvåpenet.
Outaouais (Québec)

**Outaouais** er en administrativ region, eller fylke, i provinsen Québec i Canada. Regionen ligger langs nordbredden av elva med samme navn, (Engelsk: Ottawa River), og har dermed en lang grense mot delstaten Ontario. Fylket består av 4 MRC'er (Municipalités regionales de comté) og 75 kommuner.  

Det meste av befolkningen er konsentrert rett over elva fra Canadas hovedstad Ottawa, nemlig i byen Gatineau. Ottawa-Gatineau har til sammen ca. 1,2 millioner innbyggere, og er Canadas fjerde største storbyregion, etter Toronto, Montréal og Vancouver. 

Nærheten til Ottawa gjør at mange arbeider for den kanadiske staten i Ottawa. Her har fransktalende en fordel, siden de i større grad er tospråklige enn de engelsktalende. Det finnes også en andel engelsktalende, og i noen av kommunene i Pontiac-området nordvest for Gatineau er de i flertall. 

## Befolkning
*Befolkning: 338 491 (2004)
*Areal:30 504  km²
*Befolkningstetthet: 11,1 innbyggere/km²
*Fødselhyppighet: 10,4 ‰ (2002)
*Dødelighet i befolkningen: 6,6 ‰ (2002)
*Kilde: [http://www.stat.gouv.qc.ca Institut de la statistique du Québec] *

## Eksterne lenker
*Portal for Outauais
*Folkehelse i Outauais 
*Turistinformasjon 
*Turistinformasjon
Abitibi-Témiscamingue

**Abitibi-Témiscamingue** er en administrativ region, eller fylke, i delstaten Québec i Canada. Den består av 4 MRC'er (municipalité regionale de comté, større kommunale enheter) og 79 kommuner. Området har en avsides beliggenhet i forhold til de tettbefolkede områdene i Québec, og lever først og fremst av skogbruk, av gruvedrift langs Cadillac-forkastningen som strekker seg mellom Rouyn-Noranda og Val d'Or og av jordbruk. 

## Befolkning
*Befolkning: 144 835 (2006)
*Areal: 57 340 km²
*Befolkningstetthet: 2,5 innbyggere per km²
*Fødselshyppighet: 9,2 ‰ (2004)
*Dødelighet i befolkningen: 7,5 ‰ (2003)
Språk talt i hjemmet  
*Fransk 94,8 %
*Engelsk 3,6 %
*Andre(først og fremst urfolksspråk), 1,6 % 
*Kilde: [http://www.stat.gouv.qc.ca Institut de la statistique du Québec] *

## Eksterne lenker
*  Portal for de l'Abitibi-Témiscamingue
*   WebAbitibi.com: Varer og tjenester i regionen
*   Turistinformasjon 
*   Tourisme Abitibi-Témiscamingue
*   Industribyer i regionen
Mauricie

**Mauricie** er en administrativ region, eller et fylke, i provinsen Québec i Canada. Regionen ligger ved åmotet mellom Saint Maurice-elva og Saint-Laurent-elva (Saint Lawrence River). Dalføret langs Saint Maurice-elva er 560 kilometer langt, og her ligger det flere viktige byer. Den største byen er provinsens tredje største by, nemlig Trois-Rivières. Regionen består av 47 kommuner, gruppert i tre MRC'er (kommunale regioner). 

## Historie
Utviklingen i regionen har utgangspunkt i grunnleggelsen av byen Trois-Rivières i 1632. Her, hvor de store elvene fra dypet av kontinentet møttes, oppsto det et knutepunkt for den viktige pelshandelen.

Fra 1800-tallet av dreide økonomien mer i retning av papirindustrien. De store tømmerreservene som kunne fløtes på Saint-Maurice mot Trois-Rivières. Tømmerfløting opphørte imidlertid på 1990-tallet, og er nå erstattet av transport på jernbanen. Ennå i dag er imidlertid elvebunnen helt dekket av tømmerstokker. Dette påvirker både vannkvalitetet og økologien i vannet. Regionen har derfor igangsatt opprydning, og i dag kan man igjen bade i Saint-Maurice.

## Befolkning
*Befolkning: 259 424 (2004)
*Areal: 35 452 km²
*Befolkningstetthet: 7,3 innbyggere per km²
*Fødselshyppighet: 7,9 ‰ (2004)
*Dødelighet i befolkningen: 9,1 ‰ (2003)
*Kilde: [http://www.stat.gouv.qc.ca Institut de la statistique du Québec] *

## Eksterne lenker

*  Turistguide for Mauricie
*  Portal til Mauricie
*  Portal for byen  La Tuque 
*  Regional turistinformasjon 
* Tourisme Mauricie
* UPA Mauricie
*  Industribyer i Mauricie
Lanaudière

**Lanaudière** er en administrativ region i provinsen Québec i Canada. Regionen befinner seg ca. 30 kilometer nordøst for Montréal. Innbyggerne omtales på fransk som **lanaudois** (damene som **lanaudoises**)

Regionen befinner seg langs Saint-Laurent-elva, og omfatter også dalene langs elvene L'Assomption og Ouareau. De viktigste byene er Terrebonne, Repentigny, Joliette og Berthierville. 

## Befolkning
*Befolkning: 424 223(2005)
*Areal: 13 537 km²
*Befolkningstetthet: 33,6 hab./km²
*Fødselshyppighet: 9,2 ‰ (2004)
*Dødelighet i befolkningen: 6,1 ‰ (2003)
Geografiske koordinater: 46° 46' 00" nord, 73° 50' 00" vest

## Historie
Regionen har hatt dette navnet siden 1985, selv om det lokale handelskammeret foreslo navnet allerede i 1964. Navnet kommer av Seigneurie de Lanaudière, som var et jordegods i området allerede i den franske kolonitida. 

## Referanser


## Eksterne lenker
For den franskkyndige finnes det en del interessant om regionen. 

### Ymse
* Historie i kortform på fransk
* Om folkemusikk i Lanaudière

### Kultur og vitenskap
* Kultur Lanaudière
* Festival de Lanaudière -- KLassisk sommerfestival
* Geologiske vandringer i Lanaudière
* Festival de spectacles jeune public de Lanaudière Familieorienterte aktiviteter

### Reiseliv
* Tourisme Lanaudière